Merkezê Îrtîbatî û Çapemenîye yê HPGyî bi beyanatêkî nasnameyê şehîdanê Agirî û Hatayî eşkera kerdî. Beyanatê HPGyî wina yo:
"Ma beyanatê xo yê 14ê teşrîna peyêne de beyan kerdibi ke 7-9ê teşrîna peyêne de artêşa tirke ya îşxalkere vera warê Kirê Hallacî yê Bazidî yê Agirîyî operasyonêk dabi destpêkerdene û nê operasyonî de 3 embazê ma şehîd bibî. Zanayîşê derheqê embazanê ma yê şehîdan de wina yê:
Nameyê Qodî: Delîl Serhat
Name û Peyname: Halîs Ersayan
Cayê Bîyayîşî: Wan
Maye-Pî: Zahîde – Îsa
Tarîx û Cayê Şehadetî: 9ê Teşrîna Peyêna 2019î / Agirî
Nameyê Qodî: Eriş Mordem
Name û Peyname: Emren Şems
Cayê Bîyayîşî: Maku
Maye-Pî: Dîlbere – Lezgîn
Tarîx û Cayê Şehadetî: 9ê Teşrîna Peyêna 2019î / Agirî
Nameyê Qodî: Harun Newroz
Name û Peyname: Azîz Pulmahmut
Cayê Bîyayîşî: Maku
Maye-Pî: Pîrîze – Osman
Tarîx û Cayê Şehadetî: 9ê Teşrîna Peyêna 2019î / Agirî
Ma beyanatê xo yê 14ê teşrîna peyêne de dabi eşnawitene ke 26ê teşrîna verêne de qezaya Îskenderunî yê Hatayî de mabênê hêzanê ma û îşxalkeran de şêr qewimîya û embazêkê ma yo ke vera dişemanan bi hawayêkê çêrî şer kerd şehîd kewt. Zanayîşê derheqê embazê ma de wina yê:
Nameyê Qodî: Hawar Haware
Name û Peyname: Reşît Musa
Cayê Bîyayîşî: Efrîn
Maye-Pî: Zekiye – Hesen
Tarîx û Cayê Şehadetî: 26ê Teşrîna Verêna 2019î / Amanos
Ma sere de keyeyanê embazan ê ma yê şehîdan Delîl, Eriş, Harun û Hawarî rê pêro şarê Kurdîstanî yê welatperwerî rê serweşîye wazenê. Ma soz danê ke ma do bi alaya têkoşînê şehîdanê xo ser bikewê."
HPGyî bi heman beyanatê xo pare kerd ke gerîlayanê HPGyî Heftaninî de vera îşxalkeran operasyonêko serkewte kerd:
"Hêzanê ma çarçewa Hemleya Şorişgêre ya Cengê Heftaninî de 27ê teşrîna peyêne de Girê Konferansî de vera artêşa TCyî ya îşxalkere çalakîyêke kerde. Nê operasyonî de leşkerêko tirk ame kiştene. Hêzanê ma heman roje de kamerayê mobeseyî yê girî kerdî hedef û kamerayêkê mobeseyî ame îmhakerdene.
Ma beyanatê xo yê 27ê teşrîna peyêne de beyan kerdibi ke artêşa TCyî ya îşxalkere vera Herêmanê Pawitişî yê Medya 25 teşrîna peyêne de operasyonêk da destpêkerdene. Artêşa TCyî ya îşxalkere heman roje şanî de bi teyarayanê şerî û keşfî herême ser o bombayî varnayî. Tevgêrayîşê hêzanê îşxalkeran heta serê sibayê 26ê teşrîna peyêne dewam kerd. Nê bombardûmanan de zerarêk nêresa hêzanê ma ser.
